钦定古今图书集成/明伦汇编/氏族典/第436卷 > 《廖用贤尚友录》 > 马希广
## 钦定古今图书集成/明伦汇编/氏族典/第436卷 > 《廖用贤尚友录》 > 马希广

按《五代史？楚世家》，“希广字德丕，希范同母弟也。希范
平生恶拓拔，常谏诤，及卧病，始思常言忠，托以希广。
希范卒，常数劝希广以位奉其兄希萼，希广不从。希
萼为朗州节度使，希范之卒，希萼自朗州来奔丧，希
广以兵迎希萼于砆石，止之于碧湘宫，厚赂以遣之。
希萼愤，举兵击希广，擒缢之。乾祐三年，希萼自立，臣于李景。景册封希萼楚王，希萼悉以军政任其弟希
崇。希崇谋作乱，遣彭师暠、廖偃囚希萼于衡山。师暠
奉希萼为衡山王，臣于李景。希崇惧，亦请命于景。景
尽迁马氏之族于金陵，时周广顺元年也。景封希萼
楚王，居洪州；希崇领舒州节度使，居扬州。显德三年，
世宗征淮，下扬州，希崇率其兄弟十七人归京师，拜
右羽林统军，希能左屯卫大将军，希贯右千牛卫大
将军，希隐、希濬、希知、希朗皆为节度行军司马。